laion/Wikipedia-Exotic huggingface dataset:
Kalmar Ulm

Kalmar Ulm (ristinimega Meletios Ulm; sündinud 8. septembril 1969 Tallinnas) on eesti ajaloolane ja endine õigeusu vaimulik. Oli 2013–2017 Tallinna Linnamuuseumi direktor. Ulm omandas teoloogiaalase bakalaureuse- ja magistrikraadi Ateena Riiklikus Ülikoolis ja kaitses 2006. aastal Kreekas Thessaloníki Aristotelese Ülikoolis doktoritööd teoloogias. Tema väitekirja teemaks oli "Eesti õigeusu kirik minevikus ja olevikus ning selle suhe oikumeenilise patriarhaadiga". Tema töö on kirjutatud uuskreeka keeles. Ulm pühitseti 10. aprillil 1994 diakoniks Konstantinoopoli Püha Georgi peakirikus Derkoni metropoliidi Konstantinose poolt. Ta sai ristinime "Meletios" Konstantinoopoli patriarhi Meletios IV järgi. Ta pühitseti 20. aprillil 1996 preestriks Ateena Gervasiuse kirikus Deanliai piiskopi Damaskinose poolt. Ta oli kogudust hooldav preester Põltsamaa Püha Vaimu koguduses (aastatel 1999–2004) ja Tallinna Püha Siimeoni ja naisprohvet Hanna piiskoplikus koguduses, mille taasmoodustamises ta osales. Ulm on olnud Tallinna ja kogu Eesti metropoliit Stefanuse sekretär. Alates 2005. aastast pole enam preestrina tegev. 2007. aastast alates töötas Ulm Tallinna Linnamuuseumis teadurina ja alates 2008. aastast muuseumi arendusjuhina. 1. maist 2013 kuni 2017. septembrini töötas Kalmar Ulm Tallinna Linnamuuseumi direktorina. Sellele ametikohale valis konkursikomisjon ta ühehäälselt. Muuseumi direktorina korraldas Ulm Tallinna bastionikäikude renoveerimist ja Neitsitorni taasavamist. 2017. aasta septembrist töötab Tallinna Linnamuuseumis vanemteaduri ametikohal. Ulm on 6. septembrist 2013 Keskerakonna liige. 2013. aasta kohaliku omavalitsuse volikogude valimistel kandideeris ta Tallinna volikokku Keskerakonna nimekirjas, sai 19 häält ega osutunud valituks. Kalmar Ulm on abielus, tal on tütar ja poeg. Erki Varma. "Preester Meletios Ulm taasloob Siimeoni kirikut". Eesti Päevaleht, 16. aprill 2003 vaadatud 03.10.2013 Eestiõigeusu kirik minevikus ja olevikus ning selle suhe Oikumeenilise ... - Meletios Kalmar Ulm - Google Books vaadatud 05.10.2013 Erki Varma. "Preester Meletios Ulm taasloob Siimeoni kirikut". Eesti Päevaleht, 16. aprill 2003 Ulm Meletios (Kalmar) Eesti Apostlik-Õigeusu Kiriku vaimulike andmebaas (vaadatud 06.05.2016) Tallinna linnamuuseumi direktoriks saab Kalmar Ulm - Kultuur ja melu - Tallinn City. vaadatud 03.10.2013 Linnamuuseum - Tallinna Linnamuuseum vaadatud 03.10.2013 Tallinna linnamuuseumi direktoriks saab Kalmar Ulm | ERR Uudised vaadatud 03.10.2013 http://kov2013.vvk.ee/district_0784_2.html Erki Varma. "Preester Meletios Ulm taasloob Siimeoni kirikut". Eesti Päevaleht, 16. aprill 2003 http://www.eoc.ee/vaimulik/ulm-melitios/
Laurent'i rida

Laurent'i rida on kompleksmuutuja funktsiooni esitus astmereana, mis sisaldab ka negatiivseid astendajaid. See on nimetuse saanud prantsuse matemaatiku Pierre Alphonse Laurent'i järgi, kes selle aastal 1843 avaldas. Kompleksmuutuja funktsiooni f(z) Laurent'i rida punkti c suhtes on: f ( z ) = ∑ n = − ∞ ∞ a n ( z − c ) n , {\displaystyle f(z)=\sum _{n=-\infty }^{\infty }a_{n}(z-c)^{n}\,,} kus kordajad an on antud joonintegraalina: a n = 1 2 π i ∮ γ f ( z ) d z ( z − c ) n + 1 . {\displaystyle a_{n}={\frac {1}{2\pi i}}\oint _{\gamma }{\frac {f(z)\,\mathrm {d} z}{(z-c)^{n+1}}}.\,} Viimane avaldis on Cauchy integraalvalemi üldistus. Integraali raja γ on vastupäeva suunatud pidev suletud joon, mis ümbritseb punkti c ja paikneb rõngal, kus f(z) on regulaarne. f(z) rittaarendus kehtib kõikjal rõnga sisemuses. Taylori rida Fourier' rida
Karl-Martin Rammo

Karl-Martin Rammo (sündinud 6. juunil 1989) on Eesti purjesportlane. Ta esindas Eestit 2012. aasta suveolümpiamängude purjeregatil Portlandis Laser klassis ning sai 18. koha. Alates veebruarist 2010 on ta Laser standardi klassis ISAF-i edetabeli esisajas ja veebruarist 2013 esikümnes. Ta kandis 2016. aasta suveolümpiamängude avatseremoonial Eesti lippu. 2016. aastal võitis Rammo Eesti Jahtklubide Liidu purjetamise Eesti meistrivõistluste sarja Laser Standard klassi. Karl-Martin Rammo lõpetas olümpiavõistluse 18. kohaga[alaline kõdulink], Delfi Sport, 04.08.2012 Karl-Martin Rammo in ISAF World Sailing Rankings Progression Fleet racing, Laser Centreboard Boat "Purjetamise Eesti meistrivõistlused". Originaali arhiivikoopia seisuga 12. oktoober 2016. Vaadatud 18. septembril 2016. Tallinna lahel tehti selgeks purjetamise Eesti meistrid, Postimees, 21. september 2016. Biograafia ESBL-is kmrammo.blogspot.com / kmrammo.com, veebipäevik facebook.com EJL ISAF Official Site: Sailors, Sailor Biography Karl-Martin Rammo - Sailing - Olympic Athlete | London 2012 EOK 14. november 2013, Steiv Silm, Karl-Martin Rammo - maailma tipus, http://sport.err.ee/purjetamine/videod/
Lahtine hulk

Lahtine hulk on topoloogilise ruumi selline alamhulk, mille iga punkt on selle hulga sisepunkt. Lahtine hulk ei sisalda ühtki oma rajapunktidest. Kinnine hulk Kaasik, Ü. (2002). Matemaatikaleksikon. Tartu.
Kinnine hulk

Kinnine hulk on topoloogilise ruumi selline alamhulk, mis sisaldab kõiki oma kuhjumispunkte. Kinnine hulk on lahtise hulga täiend. Lahtine hulk Kaasik, Ü. (2002). Matemaatikaleksikon. Tartu.
Frederick Tiedt

Frederick Tiedt (16. oktoober 1935 Dublin – 15. juuni 1999 Dublin) oli Iirimaa poksija. Tiedt sai II kergekeskkaalus (kuni 67 kg) 1956. aasta Melbourne'i olümpiamängude poksivõistlustel hõbemedali, kaotades finaalis kuldmedali- ja olümpiavõitjale Nicolae Lincale (Rumeenia). Tiedt sai II kergekeskkaalus (kuni 67 kg) 12. Euroopa meistrivõistlustel (Praha, 1957) pronksmedali, kaotades poolfinaalis hilisemale hõbemedalivõitjale Leopold Potesilile (Austria) ja jäi edasisest medaliheitlusest välja. Tiedt poksis märtsist 1959 kuni novembrini 1964 elukutselisena. Ta osales kokku 21 kohtumisel ning võitis neist 12 (neist 3 nokaudiga), kaotas 7 (neist 4 nokaudiga) ja viigistas 2 kohtumist. 16. suveolümpiamängude poksivõistlus. Melbourne 1956. Tulemused inglise keeles 12. Euroopa meistrivõistlused poksis. Praha 1957. Tulemused inglise keeles Frederick Tiedt veebisaidil Olympedia (inglise) Frederick Tiedt veebisaidil BoxRec (inglise)
Leedu kubermang

Leedu kubermang (vene keeles Литовская губерния) oli Venemaa Keisririigi haldusüksus aastatel 1796–1801. Leedu kubermang moodustati 1796. aastal, Vene keisri käsul 12. detsembril 1796, koondades ühe valitsemise alla 1795. aastal pärast Poola II jagamist moodustatud kahest kubermangust: Vilno ja Slonimi kubermangust. Moodustatud kubermangu valitsus asus Vilno (Vilniuse) linnas; kubermangu kuulus 19 maakonda: Braslavski maakond, Bresti maakond, Vilno maakond, Vilkomirski maakond, Volkovõski maakond, Hrodna maakond, Vislatagune maakond, Kobrino maakond, Kovno maakond, Lida maakond, Novogrudoki maakond, Ošmjanki maakond, Pružanski maakond, Rossienski maakond, Slonimi maakond, Telševski maakond, Trokski maakond, Upitski maakond, Šavelski maakond. Leedu kubermang likvideeriti 1802. aastal keisri ukaasiga 9. septembrist 1801. aastast ja 28. augustist 1802. aastal ja sellest moodustati taas kaks kubermangu: Vilno ja Hrodna kubermang. Vilno kubermangust eraldati 1842. aastal Kovno kubermang. Slonimi kubermang, 1796. aastal Vilniuse kubermang, 1796. aastal
IV liiga 1996/97

IV liiga 1996/97 oli Eesti jalgpalli madalaima,IV liiga, teine hooaeg, mis jagunes kahte tsooni – põhi ja lõuna. Kõik mängub toimusid 1997. aasta kevadel. Kõik mängub toimusid 1997. aasta kevadel. Meistriliiga 1996/97 Esiliiga 1996/97 II liiga 1996/97 III liiga 1996/97
IV liiga 1997/98

IV liiga 1997/98 oli Eesti jalgpalli IV liiga 1997. ja 1998. aasta hooaeg. IV liiga on Eesti jalgpalli tugevuselt viies ja madalaim liiga, mis jaguneb kolmeks tsooniks – põhi, lõuna ja kesk. Meistriliiga 1997/98 Esiliiga 1997/98 II liiga 1997/98 III liiga 1997/98
Hoosanna

Hoosanna (liturgilises kasutuses ka hosianna ja hoosianna; kreeka sõnast hōsanna, mis omakorda heebrea keelest hōšaʿ-nā' 'päästa nüüd!') on heebrealastest juutide ja kristlaste palve- ja tervitushüüd, millega palutakse päästmist ja õnnistust. Sõna "hoosanna" on palvena kasutatud näiteks tervitusena Uue Testamendi evangeeliumides (Mt 21:9, Mk 11:9-10). Piibel.net, sõnaotsing "hoosanna" TEA entsüklopeedia 8. köide, 2012.
Mait Metspalu

Mait Metspalu (sündinud 24. augustil 1975) on eesti evolutsioonigeneetik. 2005. aastal kaitses ta Tartu Ülikoolis doktoritöö teemal "Through the course of prehistory in India: tracing the mtDNA trail". Alates 2005. aastast on Mait Metspalu tööl Eesti Biokeskuses, algul teadurina, hiljem asedirektorina, 2014–2017 oli ta Eesti Biokeskuse direktor, alates 1. juunist 2018 on ta Tartu Ülikooli genoomika instituudi direktor ja evolutsioonilise genoomika professor. 2021 Tartu Ülikooli aumärk Tema isa on Andres Metspalu. Mait Metspalu Eesti Teadusinfosüsteemis "Geeniuurija Mait Metspalu: peagi teame enam ka eestlaste juurtest" Eesti Päevaleht, 16. juuni 2010 "Mait Metspalu. Inimese geneetilisest varieeruvusest" Ööülikool, 2011 Evaluating the mitochondrial timescale of human evolution "Kust me tuleme. Demograafiline ajalugu eestlase geenides" Horisont, 19. jaanuar 2018 "Mait Metspalu doktoritöö". Tartu Ülikool. Vaadatud 3.12.2022. "Tartu Ülikooli aumärgi kavalerid". Tartu Ülikool. Vaadatud 9.12.2022.
3. järgu haldusüksus

3. järgu haldusüksus on haldusüksus, mis on mingi riigi haldusüksuste hierarhias ülaltpoolt kolmandal tasemel. Albaania: vald (komunë ja bashki) Alžeeria: vald Eesti: Tallinna halduslikud linnaosad Hiina: Hiina Rahvavabariigis (Mandri-Hiinas) on 3. järgu haldusüksused maakonna tasemel (县级, xianji (xiànjí)). Need on: maakond (县, xian (xiàn)) autonoomne maakond (自治县, zizhixian (zìzhìxiàn)) hošuun ((旗, qi (qí)) autonoomne hošuun (自治旗, zizhiqi (zìzhìqí)) maakonna õigustega linn (县级市, xianjishi (xiànjíshì)) ala (市辖区, shixiaqu (shìxiáqū); allringkond 区, qu (qū)) metsa-ala (林区, linqu (línqū)) eri-ala (特区, tequ (tèqū))
Kenneth Egan

Kenneth Egan (sündinud 7. jaanuaril 1982 Clondalkinis Lõuna-Dublinis Dublini krahvkonnas) on Iirimaa poksija. Egan sai poolraskekaalus (kuni 81 kg) 2008. aasta Pekingi olümpiamängude poksivõistlustel hõbemedali, kaotades finaalis kuldmedali- ja olümpiavõitjale Xiaoping Zhangile (Hiina). Egan osales poolraskekaalus (kuni 81 kg) 14. maailmameistrivõistlustel (Chicago, 2007), kuid kaotas 2. ringis oma kohtumise ja jäi edasisest medaliheitlusest välja. Egan sai poolraskekaalus (kuni 81 kg) pronksmedali 36. Euroopa meistrivõistlustel (Plovdiv, 2006), kaotades poolfinaalis hilisemale kuldmedalivõitjale ja Euroopa meistrile Artur Beterbijevle (Venemaa) ja jäi edasisest medaliheitlusest välja ning 37. Euroopa meistrivõistlustel (Moskva, 2010), kaotades poolfinaalis hilisemale hõbemedalivõitjale Abdelkader Bouheniale (Prantsusmaa) ja jäi edasisest medaliheitlusest välja. 29. suveolümpiamängude poksivõistlus. Peking 2008. Tulemused inglise keeles 14. maailmameistrivõistlused poksis. Chicago 2007. Tulemused inglise keeles 36. Euroopa meistrivõistlused poksis. Plovdiv 2006. Tulemused inglise keeles 37. Euroopa meistrivõistlused poksis. Moskva 2010. Tulemused inglise keeles Kenneth Egan veebisaidil Olympedia (inglise)
II liiga 1998

II liiga 1998 oli Eesti jalgpalli tugevuselt kolmanda liiga II liiga 1998. aasta hooaeg. 1 3 punkti maha arvestatud keelatud mängija kasutamise eest. Hooaja lõpus osalesid II liiga ida/põhi 4. koht ja III liiga ida ning põhja tsoonide 3. kohad üleminekumängudel, mille võitja mängib järgmisel hooajal II liigas ning kaotajad III liigas. Kõigepealt mängisid omavahel III liiga ida ning põhja tsoonide 2. ning seejärel mängis nende mängude võitja II liiga ida/põhi 4. kohaga. Nõmme JK Kalju võitis koondtulemusega 4:3. Kiviõli JK Irbis võitis koondtulemusega 6:0 ja säilitas koha II liigas. 1 3 punkti maha arvestatud keelatud mängija kasutamise eest. Hooaja lõpus osalesid II liiga lõuna/lääs 4. koht ja III liiga lõuna ning lääne tsoonide 3. kohad üleminekumängudel, mille võitja mängib järgmisel hooajal II liigas ning kaotajad III liigas. Kõigepealt mängisid omavahel III liiga lõuna ning lääne tsoonide 2. ning seejärel mängis nende mängude võitja II liiga lõuna/lääs 4. kohaga. Järvamaa JK loobus üleminekumängudest. Tallinna JK Alvigo võitis üleminekumängud koondtulemusega 2:1 ning säilitas koha II liigas. Meistriliiga 1998 Esiliiga 1998 III liiga 1998 IV liiga 1998
II liiga 1999

II liiga 1999 oli Eesti jalgpalli tugevuselt kolmanda liiga II liiga 1999. aasta hooaeg. Iga meeskond mängib kõikide vastastega 4 korda, kaks korda kodus ja kaks korda võõrsil, kokku 20 mängu. Märkus: Kehtna FC Flora loobus peale 16. vooru ja kõik järelejäänud mängud arvestati +:- võidud vastastele. Iga meeskond mängib kõikide vastastega 4 korda, kaks korda kodus ja kaks korda võõrsil, kokku 20 mängu. Meistriliiga 1999 Esiliiga 1999 III liiga 1999 IV liiga 1999 V liiga 1999
II liiga 2000

II liiga 2000 oli Eesti jalgpalli tugevuselt kolmanda liiga II liiga 2000. aasta hooaeg. Iga meeskond mängib kõikide vastastega 4 korda, kaks korda kodus ja kaks korda võõrsil, kokku 20 mängu. Iga meeskond mängib kõikide vastastega 4 korda, kaks korda kodus ja kaks korda võõrsil, kokku 20 mängu. Meistriliiga 2000 Esiliiga 2000 III liiga 2000 IV liiga 2000 V liiga 2000
Darren Sutherland

Darren John Sutherland (18. aprill 1982 Dublin – 14. september 2009 London) oli Iirimaa poksija. Tema ema oli iirlane ja isa oli pärit Saint Vincenti saarelt. Sutherland sai II keskkaalus (kuni 75 kg) 2008. aasta Pekingi olümpiamängude poksivõistlustel pronksmedali, kaotades poolfinaalis hilisemale kuldmedali- ja olümpiavõitjale James DeGale'ile (Suurbritannia). Sutherland osales II keskkaalus (kuni 75 kg) 13. maailmameistrivõistlustel (Mianyang, 2005), kuid kaotas veerandfinaalis hilisemale kuldmedalivõitjale ja maailmameistrile Matvei Korobovile (Venemaa) ja jäi edasisest medaliheitlusest välja ning 14. maailmameistrivõistlustel (Chicago, 2007), kuid kaotas 2. ringis hilisemale hõbemedalivõitjale Alfonso Blancole (Venezuela) ja jäi edasisest medaliheitlusest välja. Sutherland poksis alates detsembrist 2008 elukutselisena. Ta jõudis osaleda kokku 4 kohtumisel ning võitis need kõik nokaudiga. Sutherland leiti 14. septembril 2009 oma Londoni korterist pooduna. Tõenäoliselt oli ta teinud enesetapu. 29. suveolümpiamängude poksivõistlus. Peking 2008. Tulemused inglise keeles 13. maailmameistrivõistlused poksis. Mianyang 2005. Tulemused inglise keeles 14. maailmameistrivõistlused poksis. Chicago 2007. Tulemused inglise keeles Darren Sutherland veebisaidil Olympedia (inglise) Darren Sutherland veebisaidil BoxRec (inglise)
Juhan Liivi mälestuskivi

Juhan Liivi mälestuskivi paikneb Tartus Juhan Liivi tänaval, haljasalal Tartu Maakohtu (Liivi 4, varem Eesti Riigiarhiiv) ja Liivi 8 kortermaja vahel. Kivi paigaldati 1965. aastal, selle autor on skulptor Anton Starkopf. Mälestuskivi rajati kohta, kus asunud puumajas Juhan Liiv üüris korterit paari kuu vältel 1892. aastal, mil oli vabakutseline ja kirjutas jutustuse "Vari". Maja hävis pommitamises Teise maailmasõja ajal. "Juhan Liivi mälestuskivi Tartus (1976)" Ret. Lindemann. H. Joonuks. "Keel ja Kirjandus" 6/1980, Rahvusarhiivi fotode andmebaas] Pille-Riin Larm, "Haruldaselt stiilne hallist graniidist monument", Sirp, 20.05.2022 "Juhan Liivi mälestuskivi Tartus (1976)" Ret. Lindemann. H. Joonuks. "Keel ja Kirjandus" 6/1980 Kristel Rõss, "Lapsed võtsid Liivi oma hoole alla", Postimees, 27.05.1999 Pille-Riin Larm, "Haruldaselt stiilne hallist graniidist monument", Sirp, 20.05.2022
Tuletõkkeuks

Tuletõkkeuks on hoonesse paigaldatud uks või luuk (koos lengi ja sulustega), mis suletuna on võimeline täitma kindlaks määratud tulepüsivusnõudeid. Terminibaas ESTERM [1]. Vaadatud 01.08.2012. Lausmaa, T., 2011. Tuletõkkeukse tulepüsivusaja sõltuvus ukse ehitusest. Keskkonnatehnika 1:31–35 [2] (vaadatud 01.08.2012)
Lõpmatult diferentseeruv funktsioon

Lõpmatult diferentseeruv funktsioon ehk sile funktsioon on funktsioon, millel on teatava piirkonna igas punktis olemas mistahes järku täisdiferentsiaal. Ühe muutuja funktsioon on järelikult sile, kui sel leidub mistahes vaadeldavas piirkonnas mistahes järku tuletis. Analüütiline funktsioon V.Abramov, konspekt Tartu Ülikoolis loetavas aines Diferentsiaalgeomeetria[alaline kõdulink] Kaasik, Ü. (2002). Matemaatikaleksikon. Tartu.
Hr. Nobody

"Hr. Nobody" (inglise Mr. Nobody ) on 2009. aastal linastunud Belgia draamafilm, mille lavastas Jaco Van Dormael. Filmis mängivad Jared Leto, Sarah Polley, Diane Kruger ja Linh Dan Pham. Eesti kinodesse jõudis "Hr. Nobody" 10. detsember 2010. Hr. Nobody andmekogus IMDb (inglise) Hr. Nobody andmekogus Filmiveeb‎
Noarootsi Vabadussõja mälestussammas

Noarootsi Vabadussõja mälestussammas asub Lääne-Nigula vallas Hosby külas. Sammas avati 10. juunil 1935 valitsuse, riigivanema ning kaitsevägede ülemjuhataja esindaja kolonel Aleksander Jaaksoni poolt. Ajalehe Lääne Elu artikli põhjal jälgis teisel nelipühadel toimunud sündmust 1000 inimest ning avamisel peeti eesti- ja rootsikeelsed jumalateenistused (vastavalt Vormsi koguduse õpetaja Hjalmar Pöhli ning Noarootsi koguduse õpetaja Sven Danelli poolt). Avamisel peeti veel kõnesid, lasti Noarootsi kaitseliidu püssidest aupauke, esitati koorilaule ja koraale ning asetati sambale pärgasid. Mälestussamba rajamise idee kerkis esile ühel 1929. aastal toimunud Noarootsi koguduse täiskogu koosolekul ning rajamise algatas hilisem komitee esimees Osterman. Samba kavandi valmistas Tallinna arhitekt Eugen Sacharias ning samba ehitas kohalik ehitusmeister Mathias Pelmas. Ehitamine läks maksma 937 krooni, mis kaeti suuremalt osalt annetuste ja loteriidega ning kulude katteks saadi rahalist toetust ka avamisel (maavalitsuselt ning Paslepa, Sutlepa ja Riguldi vallavalitsuse esindajatelt). Sambale on kirjutatud eesti keeles "Au Jumalale. Mälestus langenuile. Tänulik Noarootsi" ning rootsi keeles "Gud till ära. Minne för de fallna. Det tacksama Nuckö". Sambast vasakule ja paremale on paigaldatud nimeloenditega lisatahvlid II Maailmasõjas hukkunud noarootslaste mälestuseks. Sammas hävitati Nõukogude võimu ajal 1948 ja taastati 1990. aastal. 2012. aastal sammast remonditi. Au Jumalale, mälestuseks langenuile. Lääne Elu, 14. juuni 1935, lk 1 "Noarootsi koguduse koduleht". Originaali arhiivikoopia seisuga 12. august 2014. Vaadatud 1. augustil 2012. Noarootsi Vabadussõja mälestussammas kultuurimälestiste riiklikus registris
Analüütiline funktsioon

Analüütiline funktsioon on funktsioon, mille saab iga punkti ümbruses esitada koonduva astmereana. Eristatakse reaalmuutuja analüütilisi funktsioone ja kompleksmuutuja analüütilisi funktsioone. Analüütilisus on kompleksmuutuja funktsioonide mõnevõrra tugevam omadus kui reaalmuutuja funktsioonide jaoks. Kompleksmuutuja funktsioon on analüütiline parajasti siis, kui see on regulaarne. Analüütilised funktsioonid on lõpmatult diferentseeruvad. Funktsioon on analüütiline parajasti siis, kui see võrdub oma Taylori reaga iga punkti mõnes ümbruses. Reaalmuutuja funktsioon ƒ on analüütiline reaalsirgel asuval lahtisel hulgal D, kui iga hulka D kuuluva punkti x0 jaoks kehtib f ( x ) = ∑ n = 0 ∞ a n ( x − x 0 ) n = a 0 + a 1 ( x − x 0 ) + a 2 ( x − x 0 ) 2 + a 3 ( x − x 0 ) 3 + ⋯ {\displaystyle {\begin{aligned}f(x)&=\sum _{n=0}^{\infty }a_{n}\left(x-x_{0}\right)^{n}\\&=a_{0}+a_{1}(x-x_{0})+a_{2}(x-x_{0})^{2}+a_{3}(x-x_{0})^{3}+\cdots \end{aligned}}} kus kordajad a0, a1, ... on reaalarvud ja antud astmerida koondub funktsiooniks ƒ(x) iga punkti x korral, mis kuulub punkti x0 mõnda ümbrusesse. Alternatiivselt võib analüütilise funktsiooni defineerida kui lõpmatult diferentseeruva funktsiooni, mille jaoks Taylori rida T ( x ) = ∑ n = 0 ∞ f ( n ) ( x 0 ) n ! ( x − x 0 ) n {\displaystyle T(x)=\sum _{n=0}^{\infty }{\frac {f^{(n)}(x_{0})}{n!}}(x-x_{0})^{n}} igas selle funktsiooni määramispiirkonda kuuluvas punktis x0 koondub funktsiooniks ƒ(x) iga punkti x0 mõnda ümbrusesse kuuluva punkti x korral. Öeldakse, et funktsiooni ƒ on analüütiline punktis x, kui leidub punkti x ümbrus, millel ƒ on analüütiline. Kompleksmuutuja analüütilise funktsiooni defineerimiseks tuleb ülalantud definitsioonis asendada reaalarvud kompleksarvudega ja reaalsirge komplekstasandiga. Analüütiline jätkamine Regulaarne funktsioon Lõpmatult diferentseeruv funktsioon Kaasik, Ü. (2002). Matemaatikaleksikon. Tartu.
Abisõna

Abisõna ehk partikkel on uuemas keeleteaduskäsitluses muutumatu mittetäistähenduslik sõna (s.o abimäärsõna, kaassõna, rõhumäärsõna, sidesõna või hüüdsõna); suulise kõne kirjeldamisel võidakse partikliteks nimetada ka ainult hüüdsõnu ja rõhumäärsõnu. Varasemas keeleteaduskäsitluses nimetati partikliteks kõiki muutumatuid sõnu (partikkel laiemas mõttes), s.o määrsõnad, asemäärsõnad, abimäärsõnad, kaassõnad, rõhumäärsõnad, sidesõnad ja hüüdsõnad. Pragmaatiline abisõna 2007. Eesti keele käsiraamat. Tallinn, Eesti Keele Sihtasutus [1] (vaadatud 04.08.2012)
Grigori Jegorov

Grigori Jegorov (sündinud 12. jaanuaril 1967 Šõmkendis Kasahhi NSV-s) on endine NSV Liidu ja Kasahstani teivashüppaja, 1988. aasta olümpiamängude pronksmedalist. Isiklik rekord 5.90 pärineb 1993. aasta maailmameistrivõistlustelt, kus ta võitis hõbemedali.
Satelliiditaldrik

Satelliiditaldrik on paraboolantenn satelliittelevisiooni saadete vastuvõtmiseks sidesatelliitidelt. Antenn koosneb paraboolreflektorist (paraboloidikujulise pinnaga reflektorist ehk peegeldist) ja vastuvõtupeast, milleks on võimendus-muundusplokk LNB. Reflektor koondab elektromagnetlainete energia LNB kiirgurelemendile, mis muundab väljaenergia elektrivooluks. Ploki väljundist juhitakse võimendatud ja madaldatud sagedusega signaal koaksiaalkaabli kaudu vastuvõtjasse (satelliidituunerisse, telerisse). Vastuvõtupea võib asetseda parabooli geomeetrilisel teljel või olla nihutatud sellest kõrvale, peegeldi äärele. Peamiselt kasutatakse viimast, nn ofsetantenni (ingl k offset ’nihutus’) suurema kasuteguri ja paremate käitusomaduste pärast. Ofsetantenni reflektor jääb Eesti laiuskraadidel enam-vähem vertikaalseks (paraboloidi telg peaaegu horisontaalseks), mistõttu ei kogune taldrikulele lund. Kasutegur on parem seetõttu, et vastuvõtupea ja tema kandetarind ei takista peaaegu üldse saabuvaid laineid. Satelliiditaldriku võimendus Ku-sagedusribas (10,70–12,75 GHz) on küllaltki suur ja omamüratase 1 dB või alla selle. Antenn vajaliku läbimõõdu määrab vastuvõtukohta saabuva signaali efektiivne võimsus EIRP ja lubatav müratase (rahuldava vastuvõtu tagab signaali/müra suhe 6–9 dB). Satelliidivastuvõtu eeltingimuseks on ehitistest ja puudest vaba vaade antenni paigalduskohast satelliidi suunas, kusjuures antenni paigalduskõrgusel pole tähtsust. Harilikult kinnitatakse antenn seinale, rõdule, katusele. Seejuures on oluline, et ühenduskaabel oleks võimalikult lühike. Otsefookusantenn Ofsetantenn Reporterite poolt kasutatav mobiilne satelliiditaldrik Mini-satelliiditaldrik Paraboolantenn Satelliittelevisioon European Commission: The right to use a satellite dish.
Nijmegen

Nijmegen (hollandi hääldus: [ˈnɛi̯meːɣə(n)] ( kuula)) on linn Hollandi idaosas Gelderlandi provintsis Saksamaa piiri ääres. Seda peetakse Hollandi vanimaks linnaks, 2005. aastal tähistati Nijmegeni 2000. aastapäeva. Linna kaart Vaade linnale Droonivideo Nijmegenist ja seda läbivast Waali jõest 2021. aastal N.E.C. Statistics Netherlands